**Pascal Lamy** (\* 8. apríl 1947, Levallois-Perret, Francúzsko) je francúzsky politický poradca, obchodník, bývalý eurokomisár pre obchod a bývalý riaditeľ Svetovej obchodnej organizácie.

Životopis
---------

Vyštudoval na prestížnych vysokých školách Vysokej škole obchodnej (École des hautes études commerciales de Paris), Vysokej škole politických vied (Institut d’études politiques de Paris). Absolvoval tiež školu pre vysokých štátnych úradníkov (École nationale d'administration) a postgraduálne štúdium práva.

V rokoch 1981 až 1983 sa stal Lamy poradcom vtedajšieho ministra hospodárstva Jacquesa Delorsa, neskôr, v rokoch 1983 až 1984, zastával funkciu zástupcu riaditeľa kancelárie predsedu vlády Pierra Mauroya. V období 1984 až 1994 bol v Bruseli riaditeľom kancelárie predsedu Európskej komisie (EK) Jacquesa Delorsa. V novembri 1994 prišiel do vedenia banky Crédit Lyonnais (CL). Po privatizácii CL v roku 1999 sa Lamy stal komisárom EÚ pre obchod. V rokoch 1999 až 2004 bol komisárom Európskej únie (EÚ) pre obchod. Z titulu tejto funkcie sa zúčastňoval na kľúčových rokovaniach Svetovej obchodnej organizácie a na ďalších obchodných rozhovoroch svetového významu. Ako komisár EÚ neraz vystupoval aj proti rodnej krajine. Chcel, aby Francúzsko znížilo subvencie na export poľnohospodárskych produktov, čo požadovali najmä rozvojové krajiny. Od novembra 2004, keď sa skončil mandát EK pod vedením Romana Prodiho, sa Lamy venoval akademickej činnosti so zameraním na európske a ekonomické otázky. Pred vstupom na medzinárodnú politickú scénu zastával funkciu francúzskeho ministra financií. 1. septembra 2005 sa stal riaditeľom Svetovej obchodnej organizácie (WTO). Vo funkcii zotrval aj po januári 2009, keďže bol jediným kandidátom na riaditeľa WTO. 1. septembra 2013 skončil vo funkcii riaditeľa WTO a začal predsedať Svetovému výboru pre etiku cestovného ruchu.

Dokonca aj jeho neprajníci či ohovárači o ňom hovoria, že je „brilantným intelektuálnym strojom". Lamyho charakterizuje okrem tvrdej práce aj chladný humor. Má schopnosť presne analyzovať rozloženie síl a sám seba označuje za človeka, ktorý „viac používa rozum ako vášne".

Referencie
----------

1. 1 2 3  TASR. Pascal Lamy - nový generálny riaditeľ WTO. *sme.sk* (Bratislava: Petit Press), 2005-09-01. Dostupné online [cit. 2021-12-04]. ISSN 1335-4418.
2. ↑  TASR. Pascal Lamy nastúpil do úradu generálneho riaditeľa WTO. *sme.sk* (Bratislava: Petit Press), 2005-09-01. Dostupné online [cit. 2021-12-04]. ISSN 1335-4418.
3. ↑  TASR. Na čele WTO zostane Pascal Lamy. *sme.sk* (Bratislava: Petit Press), 2009-01-05. Dostupné online [cit. 2021-12-04]. ISSN 1335-4418.
4. ↑   *Pascal Lamy to chair the World Committee on Tourism Ethics* [online]. lusakavoice.com, 2013-09-05, [cit. 2021-12-04]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Pascal Lamy**

| * z
* d
* u
Európska komisia 1999 – 2004 („Prodiho komisia") |
| --- |
| 
* Joaquín Almunia
* Péter Balázs
* Jacques Barrot
* Frits Bolkestein
* Joe Borg
* Philippe Busquin
* David Byrne
* Stavros Dimas
* Ján Figeľ
* \* Franz Fischler
* Dalia Grybauskasová
* Danuta Hübnerová
* Siim Kallas
* Sandra Kalniete
* Neil Kinnock
* Markos Kyprianou
* Pascal Lamy
* Erkki Liikanen
* Louis Michel
* Mario Monti
* Poul Nielson
* Loyola de Palacio
* Chris Patten
* Janez Potočnik
* Romano Prodi
* Viviane Redingová
* Olli Rehn
* Michaele Schreyer
* Pavel Telička
* Günter Verheugen
* Margot Wallströmová

 |

Autoritné údaje: * BnF: 12310903p
* GND: 130093580
* ISNI: 0000 0001 2127 3807
* LCCN: n82011293
* NK ČR: vse2017967956
* VIAF: 34525076
* WorldCat: lccn-n82011293